3. ประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

  บริษัท โรงพยาบาลรามคำแหง จำกัด (มหาชน) ประกอบธุรกิจหลัก คือ โรงพยาบาลเอกชน
  และธุรกิจเสริม คือ บริการสอบเทียบเครื่องมือแพทย์และขายเครื่องมือแพทย์
  เวชภัณฑ์บางประเภท (ได้อธิบายไว้แล้วในหัวข้อลักษณะการประกอบธุรกิจ)

ผลกระทบและข้อจำกัดในการประกอบการธุรกิจโรงพยาบาลเอกชน

โรงพยาบาลเอกชนขณะนี้ดำเนินการภายใต้พระราชบัญญัติสถานพยาบาล 2541 ซึ่งขณะนี้ได้มี

การปรับในเรื่องของแบบฟอร์มใบเสร็จ
การกำหนดศูนย์ข้อมูลที่จะให้รายละเอียดในเรื่องราคาค่ารักษา

พยาบาลแก่ผู้ป่วยโดยง่ายและโปร่งใส

  นอกจากนี้ผู้ประกอบวิชาชีพในโรงพยาบาลเอกชนจะต้องปฏิบัติงานภายใต้ด้านจริยธรรม
  โดยสภาวิชาชีพต่าง ๆ เช่น แพทยสภา ทันตแพทยสภา ซึ่งทั้งหมดนี้ก็คือข้อจำกัดที่เกิดขึ้น
  แต่ทางโรงพยาบาลก็ได้ปรับตัวตามกฎระเบียบที่มีอยู่ได้อย่างดี
  เท่าที่ผ่านมาก็ยังไม่พบความเสี่ยงที่จะกระทบต่อธุรกิจ

โรงพยาบาลเอกชน

ในเรื่องสิ่งแวดล้อม ทางโรงพยาบาลได้ดูแลผลกระทบต่อสิ่งแวดล้อมอย่างดี อาทิเช่น เราได้ลง

  ทุนสร้างบ่อบำบัดน้ำเสีย 2 บ่อ ในปี 2541, 2549
  และดูแลคุณภาพของน้ำให้อยู่ในเกณฑ์มาตรฐานที่ดีอย่างต่อเนื่องมาตลอด
  นอกจากนี้ทางโรงพยาบาลได้ดูแลแยกขยะติดเชื้อ
  และการจัดเก็บมาตรฐานโดยร่วมกับกรุงเทพมหานคร ซึ่งเป็นผู้เก็บไปทำลาย ทิ้ง

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธ์การแข่งขัน

  1. โรงพยาบาลจะเน้นในด้านภาพพจน์การให้บริการด้านต่าง ๆ
  ครบทุกสาขาไม่เจาะจงสาขาด้านใดเป็นพิเศษ
  โดยทางโรงพยาบาลจะให้การบริการตรวจรักษาโดยแพทย์ผู้เชี่ยวชาญเฉพาะสาขา
  ไม่ใช่แพทย์เวชปฏิบัติทั่วไป และใช้เครื่องมือทางการแพทย์เฉพาะด้านที่ดี ทันสมัย
  ซึ่งจะทำให้การบริการรักษามีประสิทธิภาพและถูกต้องแม่นยำ

2. โรงพยาบาลให้ส่วนลดแก่ลูกค้าประจำของโรงพยาบาลที่สมัครเป็นสมาชิกของ

โรงพยาบาลรามคำแหง 10% สำหรับผู้ที่จ่ายเงินสด และ 7.5% สำหรับผู้ที่จ่ายด้วยเครดิตการ์ด
ด้านกลุ่ม

  ลูกค้าเป้าหมาย โรงพยาบาลกำหนดกลุ่มลูกค้าเป้าหมาย คือ ผู้ที่อาศัยอยู่ใน
  บริเวณใกล้เคียงพร้อมทั้งการทำสัญญาการให้บริการกับบริษัทต่าง ๆ
  โดยเฉพาะอย่างยิ่งบริษัทที่ตั้งอยู่ในพื้นที่ใกล้เคียงกับโรงพยาบาล

  และบริษัทประกัน

  ข้อได้เปรียบและเสียเปรียบของโรงพยาบาลเมื่อเทียบกับคู่แข่ง

  ข้อได้เปรียบ

  1. ทำเลที่ตั้งของโรงพยาบาล โรงพยาบาลรามคำแหงตั้งอยู่บนถนนรามคำแหง
  ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่งโดยมีสถานที่สำคัญๆล้อมรอบ
  ได้แก่ มหาวิทยาลัยรามคำแหง, ตลาดบางกะปิ, แฟลตคลองจั่น, ชุมชนเขตลาดพร้าว,
  บจก.โอสถสภาเต็กเฮงหยู, บจก. ไทยน้ำทิพย์, ห้างสรรพสินค้าต่าง ๆ เช่น เดอะมอลล์
  สาขารามคำแหง และ บางกะปิ ตั้งแต่ปี 2549 สนามบินสุวรรณภูมิ
  ซึ่งอยู่ในโซนเดียวกับโรงพยาบาลได้เปิดดำเนินการใช้แล้ว ทำให้บริเวณนี้มีชุมชนหนาแน่นขึ้น

  2. การบริการการรักษา โรงพยาบาลรามคำแหงจะเน้นการให้บริการการรักษาเฉพาะทางที่มี

  คุณภาพ กล่าวคือ
  การใช้แพทย์ผู้เชี่ยวชาญเฉพาะสาขาเท่านั้นในการรักษาคนไข้จึงทำให้ผลการรักษา

  พยาบาลมีประสิทธิภาพดีกว่าการใช้แพทย์เวชปฏิบัติทั่วไปทำการตรวจรักษาขั้นต้นก่อนแล้วจึงให้แพทย์เฉพาะสาขาตรวจรักษาอีกครั้งหนึ่ง
  ซึ่งจะทำให้คนไข้ต้องเสียค่าใช้จ่าย และระยะเวลาในการรักษาเพิ่มขึ้น

  3. ราคาอยู่ในระดับมาตรฐาน โรงพยาบาลมีนโยบายที่จะกำหนดราคาให้อยู่ในเกณฑ์ที่

  ยุติธรรมและเป็นไปตามมาตรฐานของตลาด
  ทั้งนี้โดยคำนึงถึงประชาชนที่อาศัยอยู่ในบริเวณนั้นซึ่งมีฐานะการเงินอยู่ในระดับปานกลาง

  4. หอพักพยาบาล ขณะนี้โรงพยาบาลมีหอพักพยาบาลอยู่ในบริเวณเดียวกับโรงพยาบาล
  ซึ่งเป็นการเพิ่มความสะดวกสบายให้แก่บุคคลากรของโรงพยาบาล
  ทั้งนี้เนื่องจากในธุรกิจประกอบกิจการ

  โรงพยาบาล บุคคลากรโดยเฉพาะอย่างยิ่งพยาบาลเป็นปัจจัยสำคัญประการหนึ่ง
  ดังนั้นการที่โรงพยาบาลมีหอพักพยาบาลจึงเป็นการเพิ่มแรงจูงใจที่จะสามารถเหนี่ยวรั้งบุคคลากรไว้ได้ทางหนึ่ง

  5. ภาพพจน์ (Image)
  โรงพยาบาลรามคำแหงได้เปิดให้บริการรักษาพยาบาลแก่บุคคลทั่วไปตั้งแต่ วันที่ 28 กุมภาพันธ์
  2531 ขณะนี้ครบรอบ 20 ปีแล้ว จำนวนคนไข้ของโรงพยาบาลก็เพิ่มมากขึ้นเรื่อย ๆ
  การที่โรงพยาบาลมีคนไข้จำนวนมากในแต่ละวัน ก็ส่งผลให้มีแพทย์จำนวนมากมาติดต่อขอทำงานที่นี่
  ทำให้ทางโรงพยาบาลสามารถคัดเลือกเฉพาะแพทย์ที่มีความรู้
  ความสามารถดีให้กับโรงพยาบาลได้ การที่โรงพยาบาลมีแพทย์ดี พนักงานดี บริการเยี่ยม
  ทำให้ภาพพจน์ของโรงพยาบาลดีในสายตาของประชาชนที่มาใช้บริการ

6. ด้านบุคคลากร โรงพยาบาลรามคำแหงได้เปิดดำเนินกิจการมา 20 ปีแล้ว จำนวนคนไข้ของ

  โรงพยาบาลก็เพิ่มมากขึ้นเรื่อย ๆ
  ทำให้โรงพยาบาลรามคำแหงเป็นโรงพยาบาลที่มีศักยภาพและความมั่น

  คงสูงโรงพยาบาลหนึ่ง ทำให้มีพนักงานจำนวนมากมาสมัครงานที่นี่
  ทางโรงพยาบาลจึงมีโอกาสคัดเลือกบุคคลากรที่ดีมาทำงานให้กับโรงพยาบาล

  ข้อเสียเปรียบ

  1. ด้านการจราจร เนื่องจากชุมชนดังกล่าวเป็นชุมชนที่มีผู้อาศัยหนาแน่น
  ดังนั้นจึงส่งผลในเรื่องของการจราจรที่ติดขัดด้วย
  แต่ปัจจุบันทางกรุงเทพมหานครได้มีการตัดถนนสายใหม่
  สะพานลอยและในอนาคตจะมีรถไฟฟ้าผ่านย่านรามคำแหง ซึ่งจะช่วยลดปัญหาการจราจรได้มาก

- การจำหน่ายและช่องทางการจำหน่าย

โรงพยาบาลจะขายบริการให้แก่ลูกค้า 2 ประเภท คือ

  1. ลูกค้าที่เดินเข้ามาในโรงพยาบาลเอง ชำระค่าบริการเป็นเงินสด มีประมาณ 78.70 %
  ของรายได้ทั้งหมด

  2. ลูกค้าที่เป็นบริษัท Contract โดยบริษัทนั้นจะส่งพนักงานมาทำการรักษาที่โรงพยาบาล
  แล้วทางโรงพยาบาลจะเรียกเก็บชำระจากบริษัท Contract โดยตรง มีประมาณ 21.30%
  ของรายได้ทั้งหมด
  ทางบริษัทมีนโยบายที่จะเพิ่มลูกค้าประเภทนี้ให้มากขึ้นแต่ก็จะเลือกเฉพาะลูกค้าที่มีคุณภาพดีเท่านั้น
  เพื่อป้องกันหนี้สูญที่อาจจะเกิดขึ้นได้ ในปี 2551 ทางบริษัทฯ สามารถเพิ่มลูกค้าประเภทนี้จาก
  19.03 % เป็น 21.30 %

(ข) ภาวะอุตสาหกรรมและการแข่งขัน

ปัจจัยแห่งความสำเร็จของผู้ประกอบอุตสาหกรรมโรงพยาบาล

  ปัจจัยแห่งความสำเร็จของโรงพยาบาลเอกชน คือ ภาพลักษณ์ (Image)
  ที่ดีที่จะทำให้ผู้ป่วยเข้ามารักษาในโรงพยาบาลเอกชน
  เนื่องจากคุณภาพการรักษาพยาบาลของโรงพยาบาลแต่ละโรงนั้นไม่สามารถเปรียบเทียบกันได้โดยตรง
  ทำให้ความยืดหยุ่นของอุปสงค์ (elasticity of demand) สูง
  ผู้ป่วยสามารถทนต่อการเปลี่ยนแปลงของราคาได้ดี
  โดยเฉพาะโรงพยาบาลที่สามารถสร้างภาพลักษณ์ได้ดี
  ภาพลักษณ์ที่ดีของอุตสาหกรรมโรงพยาบาลเอกชนที่ดีเกิดขึ้นจาก

1.  คุณภาพของแพทย์ (quality of core product) โรงพยาบาลใดสามารถคัดเลือกแพทย์ที่

  มีคุณภาพทางด้านความรู้ความชำนาญ และมีศิลปการรักษาพยาบาล
  ย่อมทำให้ได้รับความไว้เนื้อเชื่อใจจากผู้ป่วย และมีเครื่องมือแพทย์ที่ทันสมัย เหมาะสมกับเวลานั้น

2.  การทำการตลาดที่เหมาะสม จะทำให้ภาพลักษณ์ของคุณภาพการรักษาพยาบาลใน

  สายตาของผู้ป่วยสูงขึ้นและเป็นที่รู้จักอย่างกว้างขวาง

  ในปี 2551 ทางโรงพยาบาลได้ทำการตลาดดังนี้

-   ลงโฆษณา ในหนังสือพิมพ์ไทยรัฐ และ เดลินิวส์

-   ลงโฆษณา บทความสุขภาพผ่านสื่อนิตยสารดิฉัน, พลอยแกมเพชร, ขวัญเรือน, สกุลไทย และ
    National Geographic

-   ผ่านสื่อทางวิทยุ สทร.21 สถานี และ FM 106.5 Greenwave

-   ผ่านสื่อโทรทัศน์ ในหัวข้อ “สัมภาษณ์แพทย์ผู้เชี่ยวชาญในโรคต่าง ๆ”

-   ป้ายโฆษณากลางแจ้ง ที่ตึกริมสะพานลอยรามคำแหง–แยกลำสาลี, ตึกริมถนนสุขาภิบาล 1,
    ริมถนนมอเตอร์เวย์ และตึกริมถนนลาดพร้าว

-   โบชัวร์คลินิกเฉพาะทาง

-   ออกวารสารโรงพยาบาล 3 ฉบับ

  ฉบับที่ 1 มกราคม-เมษายน 2551 ในหัวข้อเรื่อง ใจสั่น-ใจหวิว ใจเต้นแรงผิดปกติ มี

ความเสี่ยงต่อโรคหัวใจล้มเหลวสูง สามารถรักษาให้หายได้ถึง 95%
โดยใช้คลื่นวิทยุจี้ไฟฟ้าส่วนเกิน,

รักษาหมอนรองกระดูกสันหลังเคลื่อน แตกไปกดทับเส้นประสาท ด้วยกล้องขนาด 3 มิลลิเมตร ผู้ป่วย

แฮปปี้ วิธีผ่าตัดแผลเล็ก เปลี่ยนหมอนรองกระดูกสันหลังเทียมทดแทนหมอนรองกระดูกสันหลังที่หมด

สภาพ บาดเจ็บเล็ก หายเร็ว วิธีการปฏิบัติตัวเพื่อป้องกันไม่ให้เกิดอาการปวดหลังสิ่งสำคัญที่สุดคือ
ออก

กำลังกาย ดูแลตัวเองให้กล้ามเนื้อแข็งแรง อย่าใช้งานกระดูกสันหลังหนักเกินไป, ผู้ป่วยชื่นชมใช้วิธี

บอลลูนรักษาไซนัสอักเสบเรื้อรัง ระยะพักฟื้นก็สั้นมาก หลังจากกลับบ้านได้ 1-2 วัน
ก็สามารถออกไป

เที่ยวได้โดยไม่ต้องกังวลแต่อย่างใด, อัจฉริยะสร้างได้จริงหรือไม่ !
การค้นหาว่าเด็กมีความถนัดในด้านใด

หรือไม่ก็จะมีประโยชน์ในการสนับสนุนและส่งเสริมเด็กได้อย่างถูกทิศทาง เขาจะมีความสุขในสิ่งที่ทำ

และเพิ่มโอกาสในการประสบความสำเร็จในชีวิตมากขึ้น

ฉบับที่ 2 พฤษภาคม-กรกฎาคม 2551 ในหัวข้อเรื่อง มิติใหม่ของรถพยาบาล

มาตรฐานด้านความปลอดภัย มั่นใจ ควบคู่ความฉับไวในช่วงเวลาฉุกเฉินของผู้ป่วย
รถพยาบาลทุกคันของ

โรงพยาบาลรามคำแหง คือ เมอร์เซเดส-เบนซ์ วีโต้,
ทึ่ง.....ใช้เวลาขยายหลอดเลือดหัวใจเร็วกว่าค่าเฉลี่ย

มาตรฐานโลก ใช้เวลาเพียง 30 นาที, ระวัง.....ไขมันตัวร้ายในเลือด
ปล่อยให้สูงเกินขนาดเป็นได้เรื่อง

มีสิทธิ์เจอหัวใจอุดตัน.....เฉียบพลัน แม้อายุยังไม่เข้าเกณฑ์เสี่ยง
แนะทางรอดด้วยวิธีบอลลูนรักษาใน 6

ชั่วโมง, น่าห่วง....เบาหวานเรื้อรัง..!! ทิ้งไว้เจอหลอดเลือดหัวใจตีบแน่
เลี่ยงการผ่าตัดได้....ถ้าตรวจพบ

ก่อน, ทึ่ง.....คุณปู่อายุกว่าร้อย.....ไม่ต้องผ่าตัด หลังหลอดเลือดหัวใจ.....ตีบสนิท
แพทย์ใช้เทคนิคหัวกรอ

เพชรสลายสิ่งอุดตัน.....ตามด้วยวิธีบอลลูน-ใส่ขดลวด

ฉบับที่ 3 สิงหาคม-ตุลาคม 2551 ในหัวข้อเรื่อง ระวัง ! นั่งนานท่าเดิมประจำ กระดูก

คออาจเสื่อมหมดสิทธิ์ขยับ, ล้มกระแทกพื้นอย่าวางใจ.....มีสิทธิ์กระดูกทรุด-ผิดรูป, ยกของหนัก
ก้มเงย

ผิดวิธี เป็นตัวการ.....หมอนรองกระดูกฯ ทับเส้นต้องผ่าตัด, เทคนิคส่องกล้อง ผ่าตัดแผลเล็ก
คำตอบ

สุดท้ายกรณีปวดหลังเรื้อรัง เหตุจากหมอนรองกระดูกฯ ทับเส้น, วิธีใหม่ในการผ่าตัดสมอง
ผู้ป่วยรู้สึกตัว

สื่อสารกับแพทย์ได้ ไม่เสี่ยงพิการหลังผ่าตัด

  ปัจจัยภายนอกที่อาจมีผลต่ออุตสาหกรรม

1. กฎหมาย (Legal)

  ปัจจุบันกฎหมายประกันสังคมได้พัฒนาไปอย่างรวดเร็ว
  แนวโน้มของกฎหมายฉบับนี้มีแนวโน้มที่จะพัฒนาให้ผู้ป่วยสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้นกว่าปัจจุบัน
  เนื่องจากแนวโน้มที่สูงขึ้นของจำนวนเงินที่โรงพยาบาลได้รับ และการมีอิสระในการเลือก

  โรงพยาบาลที่เข้ารับการรักษาโดยตัวผู้ป่วยเองประกอบกับอาจมีการพิจารณาให้บริษัทประกันเอกชนเข้ามาเป็นตัวกลางดูแลระหว่างสำนักงานประกันสังคมและโรงพยาบาล
  การเปลี่ยนแปลงดังกล่าวอาจเป็นโอกาส (opportunity)
  ให้โรงพยาบาลเอกชนที่มีกลุ่มลูกค้าเป้าหมายอยู่ในระดับกลาง
  อาจสามารถเข้ามาดูแลผู้ป่วยประกันสังคมได้ ขณะเดียวกันอาจเป็น"อุปสรรค" "(Threat)"
  ของโรงพยาบาลที่มีกลุ่มผู้ป่วยเป้าหมายระดับล่าง
  เนื่องจากการเข้ามาแข่งขันแย่งผู้ป่วยประกันสังคมของโรงพยาบาลกลุ่มผู้ป่วยเป้าหมายระดับกลาง

2. ภาวะเศรษฐกิจของประเทศไทย (Economical Factor)

ในปี 2551 ประเทศไทยอยู่ในช่วงของภาวะเศรษฐกิจชะลอตัว แต่ในปี 2552 น่าจะอยู่ในช่วง

ของเศรษฐกิจถดถอย เนื่องจากเกิดวิกฤตเศรษฐกิจในประเทศสหรัฐซึ่งเป็นประเทศมหาอำนาจ
และมี

อิทธิพลทางด้านการค้าต่อประเทศต่าง ๆ ในโลกจึงทำให้ประเทศไทยได้รับผลกระทบด้วย
ประชาชนมี

ความกลัวว่าจะตกงาน จึงประหยัดการใช้จ่าย ซึ่งจะส่งผลกระทบต่อธุรกิจโรงพยาบาลเอกชนอยู่บ้าง
ใน

ปี 2551 ทางโรงพยาบาลยังไม่ได้รับผลกระทบจากวิกฤตเศรษฐกิจนี้ แต่ในปี 2552
น่าจะได้รับผลกระทบบ้าง

สถานภาพในการแข่งขันของบริษัท (Competitive Environment)

  ก. ความยากง่ายของผู้ที่จะเข้ามาเป็นคู่แข่งรายใหม่ ( Entry Barrier )
  คู่แข่งรายใหม่ที่จะเข้ามาในอุตสาหกรรมโรงพยาบาลเอกชนเกิดขึ้นได้ค่อนข้างยากเพราะ

  - อุตสาหกรรมโรงพยาบาลเอกชนใช้เงินลงทุนสูง

- ต้นทุนของการเริ่มผลิตสูง (start up cost) เช่น ค่าใช้จ่ายด้านบุคลากรและเครื่องมือแพทย์

- การหาแพทย์และชักจูงแพทย์ที่มีคุณภาพดีเข้ามาทำงานในโรงพยาบาลเอกชนเปิดใหม่

  ทำได้ยาก

ข. สินค้าทดแทน (Substitute Product)

  ปัจจุบันโรงพยาบาลของรัฐเริ่มมีการพัฒนาตัวเองเพื่อแข่งกับโรงพยาบาลเอกชน เช่น
  การมีคลีนิคพิเศษให้บริการในช่วงหลังเวลาทำงานของแพทย์ในโรงพยาบาลของรัฐ
  และโครงการบัตรทองรักษาฟรี
  อย่างไรก็ตามการให้บริการดังกล่าวยังติดขัดในเรื่องของระบบราชการที่ไม่คล่องตัว หรือคุณภาพ

  ของการรักษา

  สินค้าทดแทนอย่างอื่น เช่น ร้านขายยา, คลีนิค
  อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางและระดับล่าง
  อย่างไรก็ตามพฤติกรรมผู้บริโภคของผู้ป่วยมีแนวโน้มที่จะเลือกหาบริการด้านสุขภาพที่ดีขึ้นภายใต้ราคาที่ยุติธรรม

ค. อำนาจต่อรองของผู้ซื้อ (Power of Buyer)

อำนาจต่อรองผู้ซื้อในอุตสาหกรรมโรงพยาบาลเอกชนนั้นเริ่มสูงขึ้น เนื่องจาก

- จำนวนผู้ป่วยใช้บริการเอกชนค่อนข้างมาก

- การเปลี่ยนการรักษาไปโรงพยาบาลเอกชนอื่นทำได้ง่าย และต้นทุนไม่สูง

  - สื่อสารมวลชนและองค์การต่าง ๆ ของรัฐบาลและเอกชน พยายามเพิ่มอำนาจการต่อ

  รองของผู้ป่วยโดยการออกกฎหมาย กฎระเบียบ เพื่อเพิ่มสิทธิของผู้ป่วย

- การแข่งขันที่รุนแรงของอุตสาหกรรมโรงพยาบาลเอกชนทำให้ผู้ป่วยมีอำนาจการต่อ

รองสูงขึ้น ปัจจุบันมีการแข่งขันทางด้านราคาพอสมควร

ง. อำนาจการต่อรองของผู้ขาย (Power of Supplier)

อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ เนื่องจาก

- มียาและเวชภัณฑ์เลียนแบบมากมายทั้งในและนอกประเทศ

- โลกาภิวัตน์ (Globalization) ทำให้การสรรหายาและเวชภัณฑ์ที่มีราคาถูกจากภายใน

ประเทศ ทำได้ง่ายขึ้น

  - มีการแข่งขันอย่างรุนแรงในกลุ่มผู้ขาย

- เป็นการยากที่ผู้ขายจะขยายตัวเข้าสู่โรงพยาบาลเอกชน

จ. คู่แข่งในอุตสาหกรรม (Competitor)

  การกำหนดตัวคู่แข่งขันในอุตสาหกรรมโรงพยาบาลนั้น พิจารณาจากประเด็นใหญ่ ๆ 2 อย่างคือ

  1. ตำแหน่งที่ตั้งของโรงพยาบาล

  2. กลุ่มลูกค้าเป้าหมายของโรงพยาบาล ซึ่งเชื่อมโยงถึงราคาสินค้า และบริการที่ผู้ป่วยต้อง

รับภาระ โดยพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และ

ลักษณะของการรักษาพยาบาลที่คล้ายคลึงกัน สรุปได้ว่าโรงพยาบาลที่เป็นคู่แข่งของบริษัทฯ ได้แก่

โรงพยาบาลดังต่อไปนี้ (เรียงตามส่วนแบ่งการตลาดจากมากไปน้อย)

  1. โรงพยาบาลกรุงเทพ ขนาด 550 เตียง ตั้งอยู่ที่ซอยศูนย์วิจัย เป็นผู้นำตลาด

  2. โรงพยาบาลรามคำแหง ขนาด 486 เตียง ตั้งอยู่ริมถนนรามคำแหง หัวหมาก

1.  3. โรงพยาบาลพระราม 9 ขนาด 300 เตียง ตั้งอยู่ที่ถนนพระราม 9

4. โรงพยาบาลลาดพร้าว ขนาด 200 เตียง ตั้งอยู่ริมถนนลาดพร้าว ช่วงซอยมหาดไทย

  5. โรงพยาบาลเวชธานี ขนาด 350 เตียง ตั้งอยู่ริมถนนลาดพร้าว ใกล้สี่แยกบางกะปิ

6. โรงพยาบาลปิยะเวท ขนาด 350 เตียง ตั้งอยู่ริมถนนพระราม 9

7. โรงพยาบาลเปาโลสยาม ขนาด 350 เตียง ตั้งอยู่ริมถนนสุขาภิบาล

โอกาสและอุปสรรคต่อบริษัท (Opportunity and Threat)

  โอกาส (Opportunity)

  1. เนื่องจาก บริษัทฯ ได้ลงทุนในโรงพยาบาลเอกชนกว่า 13 แห่ง
  ประกอบกับการมีความสัมพันธ์ที่ดีกับบริษัทโรงพยาบาลเอกชนอีกหลายแห่ง
  ทำให้มีโอกาสขยายธุรกิจเข้าไปสู่การเป็นผู้ขาย (Supplier)
  ทางด้านยาและเวชภัณฑ์ทางการแพทย์ได้ ตั้งแต่ปลายปี 2547
  บริษัทได้ขายเวชภัณฑ์และอุปกรณ์ทางการแพทย์บางอย่างแล้ว และประสบผลสำเร็จดี

  2. กฎหมายประกันสังคมที่มีแนวโน้มให้สวัสดิการแก่ผู้ป่วยประกันตนดีขึ้นเนื่องจากการเพิ่ม

จำนวนเงินต่อหัวที่จ่ายให้โรงพยาบาล ทำให้บริษัทฯ อาจสามารถมีฐานลูกค้าที่กว้างขึ้น

  3. จากการที่มีการลงทุนต่อเนื่องในโรงพยาบาลเอกชนหลายแห่ง
  ทำให้ได้รับความไว้วางใจจากกลุ่มแพทย์ที่มีคุณภาพ ทำให้การเปิดโรงพยาบาลใหม่ทำได้ง่ายขึ้น

  4. ปัจจุบันบริษัทไม่มีปัญหาด้านบุคคลากร เช่น แพทย์, พยาบาล, เภสัชกร, เทคนิคการแพทย์,
  รังสีเทคนิค บริษัทจึงได้พัฒนาคุณภาพของพนักงานให้ดีขึ้นได้อย่างต่อเนื่อง

อุปสรรค (Threat)

1.  อำนาจการต่อรองของลูกค้า (Buyer) สูงขึ้นมากในปัจจุบัน ความผิดพลาดในการรักษา

  พยาบาลแต่ละครั้งมีโอกาสนำไปสู่การทำลายภาพลักษณ์ของบริษัทฯ (เช่น
  ข่าวการรักษาพยาบาลที่ผิด

  พลาดในหนังสือพิมพ์) ซึ่งจะส่งผลต่อภาพลักษณ์ของโรงพยาบาล อาจทำให้จำนวนผู้ป่วยของ

  โรงพยาบาลลดลงได้

2.  เนื่องจากการแข่งขันที่รุนแรงของคู่แข่งในอุตสาหกรรมจะรุนแรงขึ้นเรื่อย ๆ การตลาด

  (marketing) จะมีความสำคัญมากขึ้น ปัจจุบันบริษัทได้ปรับปรุงแผนการตลาดได้อย่างเหมาะสม
  เช่น การออกหนังสือวารสารของโรงพยาบาลเกี่ยวกับโรคภัยไข้เจ็บ และแนะวิธีรักษาพยาบาล
  การทำการโฆษณาในที่สาธารณะชนให้มากขึ้น

(1) การจัดการผลิตภัณฑ์หรือบริการ

  (ก) กำลังการผลิต

  ---------------------------------------- ---------- ---------- ----------
  กำลังการให้บริการเต็มที่                       2551       2550       2549

  ผู้ป่วยใน (จำนวนเตียง) / วัน                  300        300        300

  ผู้ป่วยนอก (จำนวนคน) / วัน                   2,000      2,000      2,000

  ปริมาณการให้บริการจริง                                             

  ผู้ป่วยใน / วัน                              258        233.5      233.4

  ผู้ป่วยนอก / วัน                             1,751      1,691      1,686

  การให้กำลังการให้บริการผู้ป่วย (Occupancy rate)                       

  ผู้ป่วยใน (%)                               86.0       77.8       77.8

  ผู้ป่วยนอก (%)                              87.6       84.6       84.3

  อัตราการเพิ่ม (ลด) ของปริมาณการให้บริการ                             

  ผู้ป่วยใน (%)                               10.5       0          4.8

  ผู้ป่วยนอก (%)                              3.6        0.3        1.8
  ---------------------------------------- ---------- ---------- ----------

  วัตถุดิบและผู้จำหน่ายวัตถุดิบ

วัตถุดิบที่สำคัญสำหรับโรงพยาบาลเอกชน คือ

1. แพทย์

  2. ยาและเวชภัณฑ์

1.  แพทย์ ถือว่าเป็นวัตถุดิบที่สำคัญมากสำหรับธุรกิจโรงพยาบาล โรงพยาบาล

รามคำแหงมีเฉพาะแพทย์ผู้เชี่ยวชาญเฉพาะโรคเท่านั้นและมีจำนวนมากในแต่ละแผนก

  2. ยาและเวชภัณฑ์ ถือว่าเป็นวัตถุดิบที่มีความสำคัญมากสำหรับธุรกิจโรงพยาบาล

  เช่นเดียวกับแพทย์ แต่ยาและเวชภัณฑ์สามารถที่จะหาซื้อได้ทั่วไปในท้องตลาด ทั้งนี้เนื่องจากผู้ขาย
  (Supplier) มีจำนวนมาก มีให้เลือกทั้งชนิดผลิตในประเทศ (Local) หรือผลิตต่างประเทศ
  (Original) ถ้าผลิตภายในประเทศจะมีราคาถูกกว่าผลิตจากต่างประเทศ
  แต่คนไข้บางรายก็มีความจำเป็นต้องใช้วัตถุดิบ

  ที่ผลิตจากต่างประเทศ
  สำหรับโรงพยาบาลรามคำแหงจัดซื้อยาและวัตถุดิบจากบริษัทที่จัดจำหน่ายทั่ว ๆ

  ไปไม่มีการผูกขาดในสินค้าดังกล่าว ผู้ขายรายใหญ่ในปัจจุบันได้แก่

บริษัท เอฟ อี ซิลลิค จำกัด สั่งซื้อประมาณ 23.92 % ของจำนวนที่สั่งซื้อทั้งหมด

บริษัท ดีทแฮล์ม จำกัด สั่งซื้อประมาณ 11.72 % ของจำนวนที่สั่งซื้อทั้งหมด

  นอกจากนี้ยาบางชนิดทางโรงพยาบาลยังสามารถหาซื้อได้จากบริษัทในเครือ คือ บริษัท
  สหแพทย์เภสัช จำกัด ทำให้โรงพยาบาลสามารถลดต้นทุนขายได้
  แต่ปริมาณที่สั่งซื้อไม่มากนักประมาณ 0.47 % ของจำนวนที่สั่งซื้อทั้งหมด
  ทั้งนี้เพราะยาที่สหแพทย์ขายเป็นยาที่ผลิตในประเทศไทยเท่านั้น
  แต่มีโรคบางชนิดจำเป็นจะต้องอาศัยยาที่ผลิตจากต่างประเทศ จึงต้องสั่งซื้อจากบริษัทอื่น

(ข) ขั้นตอนและเทคโนโลยีการผลิต

  ส่วนใหญ่ทางโรงพยาบาลจะใช้เครื่องมือทางการแพทย์ที่ทันสมัย ซึ่งจะต้องสั่งซื้อจากต่างประเทศ
  เช่น ประเทศญี่ปุ่น, เยอรมัน, สหรัฐอเมริกา
  ถ้าเครื่องมือเหล่านี้มีปัญหาทางบริษัทจะส่งคนมาดูแลและซ่อมแซมให้
  หรือให้บริษัทที่เป็นตัวแทนจำหน่ายในประเทศไทยเป็นผู้ดำเนินการให้

  ผลกระทบต่อสิ่งแวดล้อม

- การควบคุมโดยหน่วยงานรัฐ

  หลังจากขั้นตอนการรักษาพยาบาลจะมีวัสดุใช้แล้ว เช่น สำลี, ผ้าก๊อซ, สายยาง ฯลฯ ที่มีเลือด
  น้ำเหลือง ของผู้ป่วยติดอยู่
  สิ่งเหล่านี้จะต้องเก็บใส่ถุงสีแดงซึ่งเป็นการบ่งบอกว่าเป็นของเหลือใช้จากโรงพยาบาลที่สามารถแพร่เชื้อไปสู่บุคคลภายนอกได้
  ปัจจุบันโรงพยาบาลมีบ่อบำบัดน้ำเสีย 2 บ่อ เพื่อกำจัดน้ำเสียก่อนออกไปสู่ภายนอก

  - ประวัติการกระทำผิดและแนวทางแก้ไข(ถ้ามี)

  ไม่เคยมีประวัติการกระทำผิด